Diari Oficial de la Generalitat Valenciana


Sumari del DOGV 7784, del 17-05-2016 (2016/3075)

Notificació de la sentència dictada en el procediment de guarda i custòdia número 2080/2014.
--------------------------------------------------------------------------------------------

### Dades del document

Número de DOGV
:   7784

Data del DOGV
:   17-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3075


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 2080/2014. [2016/3075]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de família. guarda, custòdia o aliments de fills menors no matrimonials no consensuats número 002080/2049-FU, seguides a instàncies de Yojaira Francisca Morán Arreaga contra Gregorio Maloquio Cerezo Tacle, en situació de rebel·lia, en les quals, amb data 28 de gener de 2016, s'ha dictat sentència la part dispositiva de la qual diu així:  
  
«Dispositiva  
Estime la demanda plantejada per Yojaira Francisca Morán Arreaga contra Gregorio Maloquio Cerezo Tacle, declarat en rebel·lia, en què ha sigut part el ministeri fiscal, i adopte de les mesures definitives següents respecte de la filla comuna, N. A. C. M.:  
1. Els dos progenitors mantindran la pàtria potestat sobre la menor, si bé s'atribueix a la demandant l'exercici en exclusiva de la pàtria potestat i la guàrdia i custòdia de la menor.  
2. Se suspén el dret de visites del demandat a la menor fins que no s'inste la represa per part de l'interessat, moment en què s'avaluarà la conveniència de reprendre les visites de manera gradual en interés de la menor.  
3. El pare haurà d'abonar, en concepte de contribució als aliments de la menor, la quantitat de 200 euros mensuals, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística i contribuirà a les despeses extraordinàries, abonant la meitat d'aquelles que s'acrediten i siguen necessàries o hagen sigut consensuades per les parts.  
Tot això sense fer una especial condemna a les costes d'aquest procediment.  
Contra aquesta resolució es pot interposar un recurs d'apel·lació que s'haurà d'interposar per escrit en el termini de 20 dies, amb la indicació de la infracció comesa segons el parer de la persona recurrent, i s'adjuntarà el resguard que acredite haver efectuat el dipòsit de 50 euros en el compte de dipòsits i consignacions d'aquest jutjat, obert al Banco de Santander, llevat que la persona recurrent tinga concedit el benefici de justícia gratuïta. Si no efectua el dipòsit, aquest defecte serà esmenable en el termini de dos dies, i no s'admetrà a tràmit si no s'esmena.  
  
Aquesta és la meua sentència, que pronuncie, mane i firme.»  
  
I perquè valga de notificació de forma deguda al demandat, Gregorio Maloquio Cerezo Tacle, en situació de rebel·lia i parador ignorat, expedisc i firme aquest edicte.  
  
València, 3 de maig de 2016.- La lletrada de l'Administració de Justícia: Alicia Ordeig Rabadán.